[Video en foto’s] Skade, beserings ná tornado in GautengDie tornado in Kempton Park op 26 Julie 2016 Foto: @emilevanrooyen2, Twitter ŉ Winkelsentrum se dak het ineengestort en minstens 11 persone is glo beseer ná ŉ tornado Gauteng Dinsdagmiddag getref het. Verskeie persone is beseer na die dak by Phumulani Mall in Tembisa ineengestort het. Daar is nog nie enige berigte ontvang van persone wat noodlottig beseer is nie. Emer-G-Med het op Twitter gesê daar is steeds persone vasgekeer onder die puin en die reddingswerk het reeds begin. Gebruikers op sosiale media het ook foto’s opgelaai van groot haelstene in Midrand. Die tornado was van die R21, OR Tambo Internasionale Lughawe en Midrand te sien. Die Suid-Afrikaanse Weerdiens het ‘n waarskuwing uitgereik vir erge donderstorms in Pretoria, Johannesburg en Krugersdorp tot 18:00. Volgens die weerdiens kan inwoners nog groot haelstene en swaar reën te wagte wees. Maroela Media het vroeër berig oor ‘n tornado in Magaliesburg. Lees meer. ŉ Leser het die volgende video aan Maroela Media verskaf. Dit is in Kempton Park geneem: [wpvideo 6smtItbA] Video deur Juan-Marie Prinsloo aan Maroela Media verskaf: [wpvideo WQDiCLi6]